Document ID: /roh_data/filtered/Billingualer_Corpus_interleaved-de-rm.jsonl.gz/1840

This is a text translated from German to Rumantsch Grischun.
UNESCO Biosphärenreservat Val Müstair - Parc Naziunal: Auflagen erfüllbar

Die Präsidenten der an den Nationalpark angrenzenden Gemeinden zwischen S-chanf und Scuol sind am 16. September in Zernez aus erster Hand über den Werdegang der Biosfera Val Müstair Parc Naziunal und den Entscheid der UNESCO vom vergangenen 2. Juni eingehender informiert worden. Die Information erfolgte durch Vertreter von Bund und kantonalen Fachstellen. Als wesentliches Ergebnis der Veranstaltung haben die Gemeindevertreter grundsätzliche Bereitschaft gezeigt, auf den Prozess zur Erfüllung der UNESCO-Auflagen bis Ende 2013 einzutreten.

Konkret geht es darum, in diesen Gemeinden eine durchgehende Pflegezone angrenzend an die Kernzone (Schweiz. Nationalpark) einzurichten, um die Anforderungen an UNESCO Biosphärenreservate vollständig zu erfüllen. Wie die Vertreter von Bund und Kanton erläuterten, wird dieser Auflage der UNESCO bereits heute faktisch entsprochen. Denn mit den heute rechtsgültigen Landschaftsschutzzonen kann die Umsetzung der Ziele einer Pflegezone problemlos gewährleistet werden.

Für die Entscheidfindung auf Gemeindeebene werden noch vertiefte Abklärungen und weitere Informationen benötigt. Diese werden vom Bundesamt für Umwelt und den Fachstellen des Kantons in der nächsten Zeit bereitgestellt.

Auskunftspersonen:

- Andreas Cabalzar, Amt für Natur und Umwelt Graubünden, Tel 081 257 29 31

- Bruno Stephan Walder, Bundesamt für Umwelt, 079 312 92 59

Gremium: Amt für Natur und Umwelt

Quelle: dt Amt für Natur und Umwelt

17.09.2010
Reservat da biosfera da l'UNESCO "Val Müstair – parc naziunal": Las cundiziuns sa laschan ademplir

Ils presidents da las vischnancas tranter S­chanf e Scuol, che cunfineschan cun il parc naziunal, èn vegnids infurmads pli detagliadamain d'emprim maun davart il svilup da la biosfera "Val Müstair – parc naziunal" e davart la decisiun da l'UNESCO dals 2 da zercladur 2010. Las infurmaziuns èn vegnidas dadas tras represchentants da la confederaziun e tras ils posts chantunals spezialisads. Sco resultat principal da l'occurrenza han ils represchentants da las vischnancas demussà lur prontezza generala d'entrar en il process per ademplir las cundiziuns da l'UNESCO fin la fin da l'onn 2013.

Concretamain sa tracti d'endrizzar en questas vischnancas ina zona da tgira nuninterrutta che cunfinescha cun la zona centrala (parc naziunal svizzer). Quai per pudair ademplir tut las pretensiuns che valan per reservats da biosfera da l'UNESCO. Sco ch'ils represchentants da la confederaziun e dal chantun han explitgà, vegnan facticamain ademplidas gia oz las cundiziuns da l'UNESCO. Cun las zonas per la protecziun da la cuntrada ch'èn gia en vigur po la realisaziun da las finamiras d'ina zona da tgira numnadamain vegnir garantida senza problems.

Per la procedura da decisiun sin plaun communal dovri dentant anc scleriments pli profunds ed ulteriuras infurmaziuns. Quellas vegnan messas a disposiziun proximamain da l'uffizi federal d'ambient e dals posts chantunals spezialisads.

Infurmaziuns:

- Andreas Cabalzar, uffizi per la natira e l'ambient dal Grischun, tel 081 257 29 31

- Bruno Stephan Walder, uffizi federal d'ambient, tel. 079 312 92 59

Gremi: uffizi per la natira e l'ambient

Funtauna: rg uffizi per la natira e l'ambient

17.09.2010